Gaza
Gaza (Arabice غزة  Ġazzah;  Hebraice עזה Azzah) est urbs et regio Palaestinae circiter 400 000 incolarum et caput laciniae Gazeticae.

De rebus gestis 

Gaza est urbs antiquissima, iam circiter anno 3000 a.C.n. habitata, sita iuxta viam maris, magnam viam mercatorum quae ab Aegypto ad orientem ducebat. Quae urbs saeculo XV a.C.n. ab Aegyptiis expugnata est, sed ducentis fere annis post Philistini in regione consederunt. Gaza fuerit una e quinque urbibus huius populi.

Complures vidit expugnatores Gaza, quam Assyrii et Babylonii et Persae tenuerunt. Anno 332 a.C.n. capta est ab Alexandro Magno, qui incolis occisis beduinisque in urbem inductis Gazam in formam poleos Graecae convertit. Ita sedes eruditionis et doctrinae Hellenisticae facta est. 

Circiter anno 50 a.C.n. Gaza in dominationem Romanorum venit et sub imperio Romano tanta usa est prosperitate, ut multis saeculis occidentalis et orientalis commercii sedes esset.

Annis 630 Arabes impetu Gazam ab exercitu Iudaeorum et Byzantinorum eripuerunt. Saeculo XII dominatio urbis paulisper penes crucesignatos erat, donec anno 1187 a musulmanis recuperata est. 

Inde ab anno 1517 ad 1922 Gaza ab Ottomanis tenebatur, donec primo bello mundano, die 7 Novembris 1917, a foederatis expugnata est. Post bellum Gaza sub imperio mandati Palaestinae Britannici fuit. Post bellum Arabo-Israeliticum lacinia Gazetica ab Aegyptiis anno 1948 expugnata est, sed bello sex dierum anno 1967 gesto ab Israelitis capta est. Post primam intifadam anno 1987 coeptam Gaza continuarum conflictationum Palaestino-Israeliticarum sedes facta est. Mense Septembri anno 1993 a rectoribus Israelis et Ordinis Palaestinae liberandae nominibus subsignatis confirmatum est pactum Osloense, quo suis legibus vivendi potestas Palaestinis facta est. Post secundam intifadam mense Septembri anno 2000 coeptam Israel se recepit ex lacinia Gazetica. 

Ab anno 1949 una sedes Procuratio Auxilii Operumque pro Profugis Palaestinis in Oriente Propinquo Consociationis Nationum stat. 

Anno 2009 et denuo anno 2014 copiae militares Israeliticae Gazam aggressae sunt bombis, quod bombae ex parte Gazetina conicerentur. Certe neutraque pars sine causa dimicare videtur. Nationes Unitae iam saepe indutias ab utraque parte petierunt, quod contra humanitarium belli ius sit auxilium de vulneratis et aegrotis abnuere.

Die 7 Octobris 2023, Hamas, commotio rebellionis Islamicae, milibus missilum igneorum necon viribus pedestribus Israël e lacimia Gazetica aggredit. Deinde Israël Palaestinis bellum denuntiat.

Fontes 
 XVI.2.30

Cives notabiles 
 Hermias Sozomenos illustris Rerum gestarum Ecclesiae scriptor

Notae

Nexus externi 
 Pagina officialis

!
Philistaei